b'\n_START_ARTICLE_\nAtenagora\n_START_SECTION_\n\xc5\xbdivotopis\n_START_PARAGRAPH_\nU svojoj apologiji "Molba za kr\xc5\xa1\xc4\x87ane" naziva se filozofom kr\xc5\xa1\xc4\x87aninom iz Atene. Povjesni\xc4\x8dari Euzebije Cezarejski i Jeronim ne govore o njemu ni\xc5\xa1ta. \xc4\x8citaju\xc4\x87i Sveto pismo kako bi ga mogao pobijati primio je kr\xc5\xa1\xc4\x87anstvo. Neko vrijeme boravio je u Aleksandriji. Sposobno\xc5\xa1\xc4\x87u izra\xc5\xbeavanja, ljepotom jezika i jednostavno\xc5\xa1\xc4\x87u nadvisuje Justina. Stil mu je bez retorike i strogo filozofski s malo slika. Nikad ne gubi iz vida svoj predmet koji obra\xc4\x91uje, a u digresijama je kratak. Mo\xc5\xbee se re\xc4\x87i da je Atenagora pravi filozof._NEWLINE_Atenagora spada me\xc4\x91u prve koji dokazuju postojanje jednog Boga iz razuma, Krist je bio u Bogu odvijeka kao Logos i onda u svrhu stvaranja iz njega izi\xc5\xa1ao, ali sam nije stvaranje. U argumentaciji Atenagora je svjestan ograni\xc4\x8denja ljudskog uma u istra\xc5\xbeivanju bo\xc5\xbeanskog svijeta gdje se sa sigurno\xc5\xa1\xc4\x87u mo\xc5\xbee crpsti samo vjerom (Sveto pismo).'